Rikunarita-ORG/Wikinium huggingface dataset:
# 百慕達

百慕達旗
**百慕達**係英國海外領地，響大西洋西面，近住美國佛羅里達州，首都係咸美頓。

## 睇埋

* 百慕達三角

## 出面網頁

* 百慕達喺中央情報局《世界概況》嘅資料 （英文）
* "Bermuda - Department of Foreign Affairs and Trade" (英文). 澳洲外交貿易部.
# 理性主義

18 世紀法國哲學家笛卡兒嘅油畫畫像
**理性主義**（粵音：lei5 sing3 zyu2 ji6；參見英文：rationalism）係一種哲學觀點主義，屬於知識論。根據理性主義嘅睇法，知識主要係由理智同理性而嚟嘅。呢種思想嘅代表人物有法國哲學家笛卡兒呀噉。

## 基本定位

>  笛卡兒："Cogito ergo sum."（拉丁文，我思故我在）
>
>

根據二十世紀前嘅西方哲學思想，人嘅體驗可以嚟自兩大來源：

1. 外：感官，即係包括視覺、聽覺、味覺、嗅覺同埋觸覺嘅感覺，畀人能夠感受周圍嘅世界；
2. 內：心靈內部嘅思緒；

知識論上有兩種重要嘅觀點：經驗主義提倡，知識主要（甚至完全）係嚟自 1 嘅；呢種觀點成日會攞嚟同理性主義對比，理性主義個基本諗頭係主張，知識主要（甚至完全）係嚟自 2 嘅。

## 形式科學

有關理性主義嘅體現可以睇吓諸如數學同邏輯等嘅形式科學，點樣純靠理性思考嚟求知。

數學中嘅證明做法就係噉。舉例說明，依家要思考

「假設 WIKINIUM\_MATH\_PH\_0 （ WIKINIUM\_MATH\_PH\_2 整數）係一個單數，噉 WIKINIUM\_MATH\_PH\_4 唔會係一個雙數。」
呢句命題，可以用反證法證明。條思路如下：

>  假設 WIKINIUM\_MATH\_PH\_6 係一個單數，再假設 WIKINIUM\_MATH\_PH\_8 **係**一個雙數。
>
>
> 即係對應某啲自然數 WIKINIUM\_MATH\_PH\_10 ， WIKINIUM\_MATH\_PH\_12 （單數嘅定義）。計吓
>
>
>  WIKINIUM\_MATH\_PH\_14
>
> 好明顯得出個結果係 WIKINIUM\_MATH\_PH\_16 唔係一個雙數，條假設自相矛盾－「如果 WIKINIUM\_MATH\_PH\_18 係一個單數， WIKINIUM\_MATH\_PH\_20 可以係一個雙數」呢句嘢會引致矛盾，所以假設 WIKINIUM\_MATH\_PH\_22 係一個單數，噉 WIKINIUM\_MATH\_PH\_24 **唔**會係一個雙數。
>
>

好似數學證明噉嘅過程，原則上可以完全淨係靠個腦（理性）嚟做。相對嚟講，研究者亦可以唔用噉嘅證明方法，而係將啲數遂個遂個攞嚟睇（好似經驗主義噉）睇吓有冇可能出現「有個單數 m，m 係一個雙數」噉嘅情境，但數有無限個咁多，無論佢攞幾多個數嚟做呢樣嘢，佢都「證明」唔到啲乜。因為噉，啲人認為經驗主義响呢度冇用，要用好似理性主義嘅方法，靠演繹推理先可以得到知識。

## 睇埋

* 經驗主義
* 先天知識
* Tabula rasa
* 思想實驗

## 引咗

## 拎

* （英文） 理性主義 vs. 經驗主義，史丹福哲學百科全書
# 夏季奧林匹克運動會

歷屆夏季奧運會舉辦地
**夏季奧林匹克運動會**（粵拼：haa6 gwai3 ou3 lam4 pat1 hak1 waan6 dung6 wui6\*2）係現代奧林匹克運動會最早開始搞嘅一個，1896年開始每隔四年搞一次，近年多數喺7月到9月期間嘅十幾日搞。

搞過最多夏季奧運嘅國係美國，一共搞過四次；搞過最多夏季奧運嘅城係倫敦、巴黎，一共搞過三次。

## 資格

奧運會嘅參賽資格係由國際單項體育聯合會管理嘅國際競賽決定。

對於單人比賽項目，參賽者要通過喺國際聯合會嘅排名達到一定嘅名次先可以獲得資格。唔同國家嘅奧林匹克委員會決定喺每一個比賽中畀邊啲達標嘅運動員參加奧運會比賽。

## 睇埋

* 冬季奧林匹克運動會
# 都市傳說

**都市傳說**（粵拼：dou1 si5 cyun4 syut3；英文：**urban legend** / **urban myth**）係民間傳說嘅一種，指一啲俾人當係真實嘅噉傳播嘅故仔，通常係講到好似自己朋友或者屋企人嘅經歷噉。

日本都市傳說：以現今都會區，口語相傳嘅傳說，例如係裂口女、鬼娃娃花子噉。

傳統都市傳說：以西方國家為主嘅都市傳說，例如係瘦長人（Slender Man）、飛蛾人（Moth man）等。

不為人知嘅都市傳說：以黑暗為主嘅都市傳說，例如暗網、末日教派、陰謀論等。

## 睇埋

* Creepypasta，一種特登寫到好似都市傳說噉嘅恐怖故仔。

## 文獻

* Enders, Jody (2002). *Death by Drama and Other Medieval Urban Legends*. University of Chicago Press.
# 瓜拉登嘉樓

| 瓜拉登嘉樓 |
| --- |
| 州首府 |
| Kuala Terengganu |
|  |
|  |
|

|  |  |
| --- | --- |
|  **旗幟** |  **圖章** |

 |
| 國家 |  馬來西亞 |
| 州 |  登嘉樓州 |
| 建市 | 2008年1月1日 |
| 政府 |
|  • 市長 | Datuk Mat Razali Kassim |
| 海拔 | 22 米（72 英尺） |
| 人口（2009年） |
|  • 總計 | 396,433 |
| 時區 | MST（UTC+8） |
|  • 夏令時間 | 無（UTC） |
| 網站 | mbkt.terengganu.gov.my |

瓜拉登嘉樓
**瓜拉登嘉樓**（**Kuala Terengganu**，簡稱：**KT**），以前叫**瓜拉丁加奴**，係馬來西亞登嘉樓州首府，人口59萬。瓜拉登嘉樓喺吉隆坡東北面，馬來半島東北面，近南中國海。

漁業係呢度嘅傳統經濟活動。

## 地理

登嘉樓沿海地形主要係平，西面地勢比較高。

## 氣候

瓜拉登嘉樓氣候屬熱帶雨林，主要係潮濕炎熱，全年氣温同雨量用佈平均。

| Kuala Terengganu (temperatures 1968–1980, precipitation 1965–1980)氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 歷史最高温 °C（°F） | 31.1 (88) | 31.7 (89.1) | 33.3 (91.9) | 33.9 (93) | 35.0 (95) | 35.0 (95) | 34.4 (93.9) | 33.3 (91.9) | 33.3 (91.9) | 33.3 (91.9) | 32.8 (91) | 31.7 (89.1) | 35.0 (95) |
| 平均高温 °C（°F） | 28.3 (82.9) | 29.4 (84.9) | 30.6 (87.1) | 31.7 (89.1) | 32.2 (90) | 31.7 (89.1) | 31.7 (89.1) | 31.7 (89.1) | 31.1 (88) | 30.6 (87.1) | 29.4 (84.9) | 28.3 (82.9) | 30.6 (87.1) |
| 每日平均氣温 °C（°F） | 25.3 (77.5) | 25.6 (78.1) | 26.7 (80.1) | 27.2 (81) | 27.8 (82) | 27.2 (81) | 27.2 (81) | 27.2 (81) | 27.0 (80.6) | 26.7 (80.1) | 26.1 (79) | 25.3 (77.5) | 26.6 (79.9) |
| 平均低温 °C（°F） | 22.2 (72) | 21.7 (71.1) | 22.8 (73) | 22.8 (73) | 23.3 (73.9) | 22.8 (73) | 22.8 (73) | 22.8 (73) | 22.8 (73) | 22.8 (73) | 22.8 (73) | 22.2 (72) | 22.7 (72.9) |
| 歷史最低温 °C（°F） | 17.2 (63) | 18.3 (64.9) | 18.9 (66) | 20.0 (68) | 20.0 (68) | 20.6 (69.1) | 20.0 (68) | 20.0 (68) | 20.0 (68) | 20.6 (69.1) | 21.1 (70) | 19.4 (66.9) | 17.2 (63) |
| 平均降水量 mm（英寸） | 295 (11.61) | 163 (6.42) | 160 (6.3) | 155 (6.1) | 135 (5.31) | 109 (4.29) | 117 (4.61) | 150 (5.91) | 191 (7.52) | 279 (10.98) | 610 (24.02) | 554 (21.81) | 2,918 (114.88) |
| 平均降水日數（≥ 0.1 mm） | 19 | 13 | 12 | 10 | 12 | 10 | 12 | 12 | 17 | 20 | 22 | 23 | 182 |
| 平均相對濕度（%） | 76 | 71 | 70 | 69 | 68 | 68 | 70 | 69 | 69 | 73 | 78 | 79 | 71.7 |
| 每月平均日照時數 | 180 | 203 | 260 | 246 | 226 | 192 | 217 | 211 | 201 | 180 | 144 | 152 | 2,412 |
| 出處 #1：Sistema de Clasificación Bioclimática Mundial |
| 出處 #2：Danish Meteorological Institute (precipitation days, humidity and sun 1931–1960) |

## 人口

瓜拉登嘉樓人口喺2010年係343,284。其中，男性係171,726人，女性係171,558人。喺總人口中，有338,836名馬來西亞公民，而其餘4,448名唔係馬來西亞公民。

| 2010年瓜拉登嘉樓種族分佈 – 2010 PBT 統計 |
| --- |
| 種族 |  |  | 百分比 |  |
| 馬來人 |    | 94.74% |
| 華人 |    | 3.44% |
| 外國人 |    | 1.28% |
| 印度人 |    | 0.25% |
| 其他馬來西亞土著 |    | 0.19% |
| 其他種族 |    | 0.08% |

## 語言

馬來語係市內主要語言，而華人主要講各種華語。

## 交通

市內主要靠巴士、的士、私家車、單車代步。另外，市內設有共享單車站。

### 公路

有高速公路來往馬來半島各個城市。

### 鐵路

馬來西亞國營鐵路馬來亞鐵路（KTM）東海岸線連接馬來半島哥打峇魯、巴生港、關丹等地方。

### 航空

機場
瓜拉登嘉樓有定期航班來往馬來西亞各個主要城市，包括吉隆坡、新山。

## 市內景點

* 瓜拉登嘉樓中央市場
* 瓜拉登嘉樓唐人街

* 蘇丹馬慕大橋（Bandar Kuala Terengganu dari Jambatan Sultan Mahmud）
* Pelabuhan Kuala Terengganu
* Pasar Besar Kedai Payang
* Jalan Sultan Zainal Abidin
* Masjid Tengku Tengah Zaharah
* 水晶清真寺（Masjid Kristal）

## 參考
# 青康藏高原

青藏高原
**青藏高原**（粵拼：cing1 zong6 gou1 jyun4），原本叫**青康藏高原**（cing1 hong1 zong6 gou1 jyun4），係亞洲中部嘅高原，平均海拔高度4,500米，係世界上最高嘅高原，範圍包括中國西南、不丹、尼泊爾同印度東北。

青康藏高原個中文名係嚟自高原響青海、西康同西藏三地，到1955年，因為中國政府撤銷西康省，所以高原個名就縮減做青藏高原。而中國以外嘅人就叫**西藏高原**（sai1 zong6 gou1 jyun4）（譬如英文叫**Tibetan Plateau**）。

## 喺亞洲位置

|  |
| --- |
| 臺 灣 海 峽白令海恆河白令海峽哥打華里河戈壁沙漠南海挪威海新畿內亞多瑙河東西伯利亞海東海日本海東北 平原立借夫海利拿河馬麻拉海馬來半島湄公河馬爾代夫巴倫支海貝加爾湖峇里波羅的海白海孟加拉灣婆羅洲北冰洋北海伏加河雅魯藏布江庫頁島北威拿河蘇門答臘蘇拉威西斯間地那維亞西奈星加坡島細亞細亞亞丁灣阿剌伯半島阿剌伯海鹹海黑龍江亞速海非洲之角鶯曼羣島阿爾泰山愛琴海耶尼射河阿曼灣鄂河澳洲鄂荷次克海烏拉河烏拉山脈幼發拉底河伊朗高原印度河印度次大陸彥地結卡河北印度洋中南半島日本列島爪哇珠江長江祁連山卡拉海喀喇崑崙裏海琴察加半島高加索加羅蓮 羣島哥羅馬河崑崙聖誕島塔克拉瑪干 沙漠泰國灣北太平洋天山北部灣底格里斯河帝汶青藏高原帕米爾波斯灣比初拉河菲律賓菲律賓海朝鮮半島北海道紅海華北 平原黃河黃海黑海喜馬拉雅山印度大  平原興都古舒臺灣 此格： 去睇 • 討論 • 編輯 • 歷史亞洲主要地理 |
# 耶穌受洗

十九世紀一幅油畫；幅畫描繪想像中耶穌受洗嘅情境。
《**耶穌受洗**》（粵音：je4 sou1 sau6 sai2）係《新約聖經》提到嘅一件重要事件，對觀福音三書都有記載。件事係講緊耶穌喺洗者約翰嗰度接受洗禮。

件事大致係噉嘅：當時洗者約翰喺約旦河準備審判嘅來臨，凡係為罪悔改嘅人就會為佢施洗，而且佢仲預言，話有一個比佢更重大嘅人將要嚟到；耶穌稍後就嚟到接受約翰嘅洗禮；耶穌啱啱受完洗，個天就打開咗，聖靈好似白鴿噉降臨，同時上帝開聲宣稱耶穌係佢個仔。過後耶穌就跟從聖靈嘅帶領去曠野，接受魔鬼嘅試驗。

耶穌受洗嘅事，記載於瑪竇福音第三章、馬爾谷福音第一章同埋路加福音第三章，呢三本都係對觀福音。相比之下若望福音就並冇明確提到呢件事，不過佢啲內容同對觀福音三書一致：若望福音提到嘅係話聖靈好似白鴿噉從天而降，停喺耶穌身上。

## 聖經故事

呢個窗塊彩色玻璃，描繪想像中耶穌受洗嘅情境。
根據對觀福音三書嘅記載，耶穌受洗件事係噉嘅。

話說當時，洗者約翰（天主教稱之為洗者若翰）喺度傳道，話上帝嘅王國就快來臨，叫人快啲反省自己嘅罪並且悔改。有好多人都由耶路撒冷以至約旦多地嚟搵約翰，呢啲人逐一噉認罪懺悔，並且喺約旦河嗰度接受約翰嘅洗禮。

約翰仲預言話即將會有一個比佢更重大更有能嘅人嚟搵佢。佢話呢個人實在太過偉大，自己連幫佢挽鞋都冇資格。

過咗冇幾耐，耶穌由加利利嚟到約旦，準備接受約翰嘅洗禮。不過約翰就似乎有啲驚訝：

「應該係我接受你嘅洗禮喎，點解你會嚟我呢度？」
耶穌就答：

「你暫且照我意思做啦。因為我哋噉做先至算係盡咗諸般禮義。」
於是約翰就照耶穌嘅意思行洗禮。耶穌受咗洗，就隨即上返水。喺呢個時候，個天為佢打開咗，佢見到神嘅靈好似白鴿噉從天而降降落喺佢身上。然後有把聲由天上面講：

「呢個係我嘅愛子，我所喜悅嘅。」
## 古文語句

新約聖經原文係以公元一世紀嗰陣嘅通用希臘語寫嘅，呢種語言同多數歐洲語言一樣，都有語法格同語法性別。

瑪竇福音第三章第十一節，洗者約翰幫人行洗禮：

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ἐγὼ | μὲν | ὑμᾶς | βαπτίζω | ἐν | ὕδατι | εἰς | μετάνοιαν | · |
| egō | men | ὑmᾶs | baptizō | en | hydati | eis | metanoian |
| 代名詞N1單 | 連接詞 | 代名詞A2眾 | 動詞PIA 1單 | 介詞 | 名詞D中單 | 介詞 | 名詞A陰單 |
| 我 | 確實 | 你哋 | 洗淨 / 行洗禮 | 以... / 用... | 水 | 嚟達到... | 悔改 |

瑪竇福音第三章第十七節，上帝開口講嘅說話：

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Οὗτός | ἐστιν | ὁ | Υἱός | μου | , | ὁ | ἀγαπητός  | , |
| Houtos | estin | ho | Huios | mou |  | ho | agapētos |
| 代名詞N陽單 | 動詞PIA 3單 | 指定冠詞N陽單 | 名詞N陽單 | 代名詞G1單 |  | 指定冠詞N陽單 | 形容詞N陽單 |
| 呢個 / 此 | 係 |  | 仔 | 我嘅 |  | 嗰一位 | 被愛嘅 |

|  |  |  |  |
| --- | --- | --- | --- |
| ἐν | ᾧ | εὐδόκησα | . |
| en | hō | eudokēsa |
| 介詞 | 代名詞D陽單 | 動詞AIA 1單 |
|  | 嗰個人... | 我所喜悅嘅 / 我認同嘅 |

## 宗教評論

德國出身嘅天主教神學家尤士圖斯·克內希特（德文：Justus Knecht）噉樣評論耶穌受洗嘅事跡：

>
> 1. 佢（耶穌）係無罪嘅，根本唔需要做懺悔。但係佢承擔咗我哋嘅罪要為此贖罪；所以佢就作出謙卑之舉，將自己放喺同罪人一樣嘅位置，順服接受洗禮，就好似之前佢接受割禮同埋喺聖殿獻祭噉。2. 藉住呢件事，佢教導我哋要謙卑同順服，並且教我哋要實踐所有公義，即係要遵從上帝嘅一切規條。3. 佢透過受洗令水成聖，賦予水淨化同聖化人類靈魂嘅能力。換句話講，佢設立咗洗禮呢件聖事，令我哋可以透過水呢個外在標記，獲得罪嘅赦免。
>
>
>

佢仲有進一步討論，耶穌受洗期間個天打開暗示住啲乜：

> 自從人類墮落之後天堂就一直封閉住，而天開意思係話多得耶穌，天堂依家重新打開咗（世人得到救贖，有機會重返天堂）。
>
>
>

出身十九世紀英倫嘅耶穌會傳教士羅渣·巴士打（英文：Roger Baxter）都有撰文反思耶穌嘅洗禮，佢嘅見解如下：

>
> 基督公開生活，第一個行動就係去接受佢嘅先驅者嘅洗禮，教導我哋話為上帝工作嘅人應該要保持一顆純潔無污嘅心。因此佢同聖母告別，而雖然聖母為失去佢個仔而感到傷心，但係都為以色列得到救贖而歡喜。耶穌行咗一段長路去搵施洗者，主去搵僕人接受洗禮，彷彿自己好似一個普通罪人噉，同稅吏、士兵同低層平民無異。要欣賞上帝之子嘅謙卑，並要明白到謙卑係做大事嘅最好準備。
>
>
>

## 歷史背景

洗禮呢種儀式歷史悠久，不溜都有重大嘅文化同信仰價值：據歷史學家考證，猶太文化係喺公元前嗰幾百年開始有洗禮呢樣嘢嘅。歷史學家摷返啲古文獻，發現當時死海古卷有文本講猶太人點樣洗淨自己嘅身體，而且佢哋噉做唔係純粹沖涼咁簡單，而係想「用水洗淨自己，令到自己更加接近（上帝嘅）神聖」——由此可見，對當時嘅猶太人嚟講，洗禮係有宗教意義嘅活動。到咗公元一世紀初，洗者約翰傳道嘅時候就以洗禮嚟代表「洗淨自己嘅罪惡，從而更接近上帝」呢樣嘢。

後來基督教傳播至世界各地，耶穌受洗嘅事亦隨之廣為流傳。洗禮呢樣嘢亦成為咗一種重要嘅禮儀，當中天主教會就視聖洗為入門聖事，一個人要正式成為天主教徒，就要做咗聖洗先，而且仲有一輪手續要跟從，唔係話想做就做得嘅。

|  |  |  |
| --- | --- | --- |
|

|  |
| --- |
| 二〇〇六年一幅相，影到一班天主教徒喺度幫個細路做聖洗。 |
| 二〇〇六年一幅相，影到一班天主教徒喺度幫個細路做聖洗。  |

 |

## 睇埋

清朝出嘅瓷器，上便啲圖案描繪耶穌受洗嘅情境。
* 耶穌受試探
* 上帝嘅王國
* 洗者約翰
* 默西亞

## 註釋

## 引咗

## 連結

* （粵文） 現代粵文聖經，馬爾谷福音，粵文馬爾谷福音第一章，有講到耶穌受洗嘅事。
* （香港繁體） 基督領洗日，香港島教區
* （香港繁體） 天主教會七件聖事，呢個網頁提到聖洗嘅嘢。
# 巴基斯坦旗

巴基斯坦旗
**巴基斯坦旗**，係代表巴基斯坦嘅旗。旗長闊比例2:3，左邊係白色嘅長方形，闊度佔整支旗1/4，右邊係深綠色長方形，中間有粒白色五角星同一彎白色新月。白色象徵和平，代表國內信奉印度教、佛教、基督教、祆教嘅居民同其他少數民族，綠色象徵繁榮，仲代表伊斯蘭教。新月象徵進步，五角星象徵光明；新月同五角星仲象徵對伊斯蘭教嘅信仰。
# 阿曼

| 阿曼蘇丹國 سلطنة عُمان （阿拉伯文） *Salṭanat ʻUmān* |
| --- |
|
旗

紋章

 |
| **國歌：**نشيد عمان الوطني‎ （《阿曼國歌》）  |
| 阿曼喺阿拉伯半島嘅位置（綠色） |
|  |
| 首都 同最大城市 | 馬斯喀特 ﻿ / ﻿ |
| 官方語言 | 阿拉伯話 |
| 宗教 | 回教伊巴德派 |
| 政府 | 單一制君主專制 |
|  |
| • 蘇丹  | 海賽姆·本·塔里克·阿勒賽義德 |
| • 副總理 | 法赫德·本·穆罕默德·阿勒賽義德 |
|  |
| 立法機關 | 委員會 |
| • 上議院 | 國務委員會 |
| • 下議院 | 協商會議 |
| 建立 |
|  |
| • 納卜哈尼王朝 | 1145年 |
| • 雅鲁布王朝 | 1624年 |
| • 賽義德王朝  | 1744年 |
| • 馬斯喀特和阿曼蘇丹國建立  | 1820年1月8號 |
| • 佐法爾叛亂  | 1965年6月9號- 1975年12月11號 |
| • 改國名做阿曼蘇丹國  | 1970年8月9號 |
| • 被聯合國承認 | 1971年10月7號 |
| • 頒布現行憲法 | 1996年11月6號 |
|  |
| 面積 |
| • 總計 | 309,500 km2（119,500 sq mi）（第71名） |
| • 水域（%） | 可忽略唔計 |
| 人口 |
| • 2018年估計 | 4,829,473（第125名） |
| • 2010普查 | 2,773,479 |
| • 密度 | 15/km2（38.8/sq mi）（第214名） |
| GDP（PPP） | 2017年估算 |
| • 總計 | $1895.82亿 |
| • 人均 | $46,475 |
| GDP（國際匯率） | 2017年估算 |
| • 總計 | $713.25 億 |
| • 人均 | $17,485 |
| HDI（2018年） | ▲ 0.834 極高 · 第47名 |
| 貨幣 | 里亞爾（OMR） |
| 時區 | UTC+4 （GST） |
| 行車方向 | 右 |
| 電話區號 | +968 |
| 互聯網頂級域 | * .om
* عمان.
 |
| **網站** www.oman.om |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

**阿曼蘇丹國**（簡稱**阿曼**，阿拉伯話：**سلطنة عُمان**）係喺西南亞洲阿剌伯半島東南沿海嘅一個國，西北便係阿剌伯聯合酋長國，西便係沙特阿拉伯，西南便係也門共和國。阿曼嘅海岸線對住阿剌伯海同埋阿曼灣。

阿曼係阿剌伯半島最古老嘅國之一，中國舊時叫佢做「祖法兒」。歷史上先後畀阿剌伯帝國、葡萄牙、波斯、英國等國入侵。1920年，英國承認阿曼獨立，但係阿曼就分裂咗做「馬斯喀特蘇丹國」同埋「阿曼伊斯蘭教長國」兩部分。1967年統一咗，改名做「馬斯喀特和阿曼蘇丹國」。1970年換咗政權話事人，8月就正式改咗名做「阿曼蘇丹國」。

## 出面網頁

* 阿曼嘅官方網站
* 〈国家概况 — 中华人民共和国外交部〉 (簡體中文)。中華人民共和國外交部。
* 〈阿曼王國 Sultanate of Oman - 亞西地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Oman - United States Department of State" (英文). 美國國務院.
* 阿曼喺中央情報局《世界概況》嘅資料 （英文）
* 〈オマーン国 ｜ 外務省〉 (日文)。日本外務省。
* "Oman - Department of Foreign Affairs and Trade" (英文). 澳洲外交貿易部.
# 新華通訊社

**新華通訊社**| File:Xinhua Logo.png |
| **主要領導** |
| 社長、黨組書記 | 傅　華 |
| 總編輯、黨組副書記 | 呂岩松 |
| 副社長（4） | 朱海黎、 袁炳忠、 劉　健、 霍小光 |
| 秘書長 | 景如月 |
| 副秘書長（2） | 陳二厚、徐姍娜 |
| **機構概況** |
| 上級機構 | 中華人民共和國國務院 |
| 機構類型 | 國務院直屬事業單位 |
| 行政級別 | 正部級 |
| 本級紀檢機構 | 中央紀委國家監委駐人民日報社紀檢監察組 |
| **聯絡方式** |
| **辦公大樓** |
| 　實際地址 | 北京市西城區宣武門西大街57號 |
| 　郵政編碼 | 100803 |
| 　電話號碼 | +86 (0)10 63071114 |
| **總值班室** |
| 　電話號碼 | +86 (0)10 63074267 |
| 特服熱線 | +86 (0)10 12311 |
| 官方外網首頁 | xinhuanet.com |
| **影像資料** |
|
新華社總部大門（新華社新聞大廈）  |
|

對應機構

 中華民國：中央通訊社 中國新聞社 人民日報社 中央廣播電視總台  |

 **新華通訊社**（粵拼：san1 waa4 tung1 seon3 se5）
（簡稱**新華社**）係中華人民共和國其中一個國家通訊社（另有中國新聞社），提供即時文字新聞、經濟信息、新聞圖片圖表等等。新華通訊社喺世界各地有百幾個分社，喺中國大陸嘅每個省、自治區同直轄市都有分社。新華通訊社係中文媒體嘅主要新聞來源之一，另外亦會使用唔同語言發稿。

## 歷史

### 紅中社時期

新華社前身係1931年11月7號喺江西瑞金同中華蘇維埃共和國同時成立嘅**紅色中華通訊社**（簡稱**紅中社**）。佢哋發展嘅過程入面，有唔少設備都係起源於國共內戰期間繳獲國民革命軍嘅設備。

### 改革開放

新華社總社現址（2021年1月）
1978年12月，中共十一屆三中全會決議改革開放。

1982年8月23號，第五屆全國人民代表大會常務委員會第二十四次會議決議，定新華社為國務院組成部門。 1988年，新華社被調整為國務院直屬事業單位，總社設喺北京。 1989年9月28號，新華社新聞大廈落成。

2004年，新華社總社決定喺布魯塞爾組建歐洲總分社，撤銷位於巴黎原有嘅法語國家地區總分社。

## 現時服務

### 電視

新華社旗下有中國新華新聞電視網中文台同埋英語台兩套新聞頻道，分別喺2010年1月同7月開播。

新華社曾辦有24小時運作嘅中國金融台，覆蓋全國20多個省市，2017年4月15號停播。

### 互聯網

新華社旗下設有新華網，由北京總網旗下唔同地方頻道、子網站聯合組成，每日中文同埋另外7種外語，24小時發布新聞信息。內容除咗國內外新聞，亦有財經，體育、資訊科技、法制、社會、娛樂、教育、汽車等內容。 2003年8月21號，新華網亦開始製作呢啲內容嘅多媒體節目。

新華社多媒體數據庫係新華社通過互聯網向媒體客戶提供新聞嘅平台。

## 歷任社長

新華社歷任社長一覽表| **社長** | **上任年月** | **離任年月** | 職務 |
| 王觀瀾 | 1931年11月 | 1932年8月 | 紅中社負責人 |
| 週以栗 | 1931年12月 | 1932年1月 | 《紅色中華》報主筆 |
| 梁柏台 | 1932年4月 |  | 《紅色中華》報代理主筆 |
| 楊尚昆 | 1932年8月 | 1932年底 | 紅中社負責人 |
| 李一氓 | 1932年底 | 1933年春 | 紅中社負責人 |
| 沙可夫 | 1933年春 | 1933年夏 | 紅中社負責人 |
| 任質斌 | 1933年夏 | 1934年夏 | 紅中社負責人 |
| 瞿秋白 | 1934年2月 | 1935年2月 | 紅中社社長 |
| 任質斌 | 1935年11月 | 1936年春 | 紅中社負責人 |
| 向仲華 | 1936年春 | 1937年1月 | 紅中社負責人 |
| 廖承志 | 1937年3月 | 1937年10月 | 新華社負責人 |
| 李初梨 | 1937年10月 | 1937年11月 | 新華社負責人 |
| 沙可夫 | 1937年11月 | 1938年4月 | 新華社負責人 |
| 向仲華 | 1939年初 | 1941年11月 | 新華社負責人 |
| 博古 | 1941年12月 | 1946年4月 | 新華社社長 |
| 余光生 | 1946年5月 | 1946年7月 | 新華社代社長 |
| 廖承志 | 1946年7月 | 1949年6月 | 新華社社長 |
| 胡喬木 | 1949年6月 | 1949年10月 | 新華社社長 |
| 陳克寒 | 1949年11月 | 1952年8月 | 新華社社長 |
| 吳冷西 | 1952年12月 | 1966年6月 | 新華社社長 |
| 熊复 | 1966年7月 | 1967年1月 | 新華社社長 |
| 胡痴 | 1967年1月 | 1967年9月 | 新華社代理社長 |
| 王唯真 | 1967年9月 | 1967年12月 | 新華社代理社長 |
| 張紀之 | 1967年12月 | 1972年9月 | 任新華社軍管小組組長 |
| 朱穆之 | 1972年9月 | 1977年12月 | 新華社社長。 1976年4月至10月因朱穆李事件被停職。 1976年10月8日，中共中央派鄭屏年、李普、楊家祥、黃宗漢、徐桂寶接管新華社。 |
| 曾濤 | 1977年12月 | 1982年4月 | 新華社社長 |
| 穆青 | 1982年4月 | 1992年12月 | 新華社社長 |
| 郭超人 | 1992年12月 | 2000年6月 | 新華社社長 |
| 田聰明 | 2000年6月 | 2008年4月 | 新華社社長 |
| 李從軍 | 2008年4月 | 2014年12月 | 新華社社長 |
| 蔡名照 | 2014年12月 | 2020年10月 | 新華社社長 |
| 何平 | 2020年10月 |  | 新華社社長 |

## 爭議

### 旗下新華網回鄉創業宣傳片疑似造假

新疆拘留營同維吾爾人嘅大清洗問題，由2014年起受到國際社會關注。中國外交部喺2021年進行過一場記者會，安排幾名自稱維吾爾族人發言，試圖反駁呢啲指控，但就被踢爆疑似造假。其中一名發言者，自稱叫做塔黑日江·托合，喺入面結業嘅學員，就被揭發幾月前喺2020年7月14號新華網一段宣傳回鄉創業嘅片段入面現身，當時自稱係上海復旦大學畢業，之後返去和田市創業。而喺呢段新華網嘅宣傳片入面，亦冇提過任何喺新疆受培訓嘅經歷，反而強調自己擁有復旦大學嘅高學歷。世界維吾爾代表大會嘅發言人話，北京咁做係欺騙國際社會，又話嗰個人如果係上海復旦大學畢業學生，佢當年高考嘅成績應該相當高，漢語讀寫能力亦有一定水平，根本唔使再特別去學習國家通用語言和同埋文字。

## 參考

## 出面網頁

* 新華網
* 新華社
# 安慰劑

（英文） 呢隻藥嘅包裝上面寫住**奇蹟療法！包保幾分鐘內生效！安慰劑效應**（參見英文：placebo，嚟自拉丁文：placebo，大致係**我會令你喜悅**嘅意思），又叫**假藥效應、偽藥效應、代設劑效應**，係指一種醫療上嘅現象，病人雖然接受咗冇實質藥效嘅治療，但因為佢哋諗住自己受嘅治療會 workwoek1 ，結果就令到佢嘅病情改善。例如係噉，將一粒淨係得糖、冇任何藥效嘅藥丸交俾病人食，又或者開刀做一場只係開皮冇真係做手術嘅假手術，病人最後都可能感覺好咗。安慰劑效應唔淨只係正面思考咁簡單，而係病人對治療過程有信心，令身體真係出現反應。

除此之外，醫療界亦觀察到所謂嘅反安慰劑效應：若果病人唔信隻藥或者療法有效，反而可能搞到佢哋病情變差。呢種效應可以用同樣方法測試：例如有一組對照組本身只係食無效藥，但由於佢哋預期冇效，結果真係覺得病嚴重。反安慰劑效應嘅成因唔係隻藥本身，而係心理上對治療成效嘅期望。

## 研究背景

喺實際研究當中，好多時會用冇任何藥效嘅糖丸做安慰劑。
Beecher 博士（醫生）嘅研究（一九五五年）：

有報告指，接受咗安慰劑（例如聲稱可以醫腰痛嘅糖丸）嘅病人，大約四分一服後會話覺得痛楚真係減輕咗。而且呢種改善唔單只係病人講，仲可以用客觀方法測出，而冇食安慰劑嘅病人就冇呢個現象。
由於安慰劑效應確實存在，好多政府機關都開始規定所有新藥都要做臨床安慰劑對照試驗，通過先可以批准攞去用。呢類試驗要求研究者提供證據，發現隻藥唔單止有效，仲要係比安慰劑更有效，先至合格。由於醫生對藥物效果嘅預期都會影響病人嘅反應（例如醫生表情好自信），所以實驗通常會用雙盲法，即係醫生同病人都唔知手上嗰隻係真藥定假藥。

廿一世紀初仲有研究發現，就算係假手術，都可能出現類似嘅效應，即係病人接受「手術」，醫護人員話佢知隻手術有效，但查實麻醉同開皮之後咩都冇做，病人都好可能會感覺病情好轉咗噉。

用對照方式進行嘅研究發現，安慰劑喺多數情況下都有助改善病情。例如 Kahn 做咗一份元分析，睇有關抗抑鬱藥嘅研究，發現食咗安慰劑嘅人之中，自殺或企圖自殺嘅情況減少咗 30%，而食真正嘅抗抑鬱藥嘅人就減少咗 40% 。

因為好多研究喺設計上有漏洞，並冇定設一組「完全冇治療嘅人」做對照，所以安慰劑效應有幾大就好難精確噉估。

## 臨床使用

喺臨床上，有啲醫生會將安慰劑扮成真藥開俾病人，但呢種做法具爭議性，因為噉即係呃緊病人，被指會損害醫療人員同病人之間嘅信任。有啲人主張，只要病人事前同意「接受不指明嘅治療」就可以用噉嘅做法，但亦有人堅持病人理應要清楚知道自己食緊乜，包括係隻藥嘅名、有咩副作用同埋替代選項等。而且合法醫生同藥劑師如果用安慰劑，有機會畀人告佢欺詐或者失當。仲有批評話，如果亂用安慰劑，可能會延誤嚴重疾病嘅正確診斷同治療。

## 理論解釋

喺心理學界，有兩個主要理論用嚟解釋安慰劑效應：**預期理論**同**古典制約**。

有心理學家喺一九八五年提出，安慰劑效應係源於預期產生嘅自我實現效果，即係如果一個人信自己會感覺唔同，噉佢就真係會有唔同感覺。根據呢個理論，病人以為自己接受緊有效嘅治療，就會出現主觀上同真治療一樣嘅變化。另一個角度就係古典制約嘅概念，即係主張真藥同安慰劑一齊用咗幾次之後，病人就會「學識」安慰劑帶嚟真藥嘅效果。事實上，預期同制約都會影響安慰劑效應，不過佢哋影響方式唔同。

## 睇埋

* 反安慰劑
* 雙盲實驗
* 心腦同一
* 對照組

## 參攷
# 賣嘢

**賣嘢**（英文：**sales** / **selling**），廣東話口語又有講粵拼：seu1，係指將一啲貨品服務送俾客，等啲客肯俾錢自己嘅過程。

專職周圍推銷向人賣嘢嘅人就係 **sales**seu1 si2 或者 **sell 士**seu1 si2。

沿街賣嘢，帶住啲貨周圍賣嘢就叫**兜售**dau1 sau6。
# 穿梭機

太空梭概念圖
**穿梭機**係運送貨物來回唔同地方嘅大件架生，有好多唔同嘅意思。科幻作品入便有時空穿梭機，可以往返唔同嘅時空，返到去以前，或者去未來世界。呢啲幻想出嚟嘅嘢而家係冇辦法實現嘅。

家下嘅真正嘅穿梭機，係一挺運送人、貨物、人造衛星呢啲嘢往返地面同太空嘅飛機。佢同太空船又唔同，太空船嘅主體用過一次就冇用，下次用又要再造新嘅太空船。而**太空穿梭幾**就好似普通嘅交通工具噉用完再用。喺冷戰時期蘇聯同美國都設計製造過太空穿梭機。蘇聯生產過一架，但淨係飛過一次；美國生產過五架，周不時發射運啲太空人同埋貨物往返國際太空站，2011年7月已經全部退役。

## 動力

同普通嘅飛機唔同，穿梭機主要係用火箭引擎同火箭助推器做動力嘅。

## 往返飛行方式

太空穿梭機降落機場。
發射嗰陣時直立豎起，點着火箭直立飛向太空。返地面嗰陣，表面嘅隔熱層阻止機身畀快速飛行嘅穿梭機同大氣層磨擦產生嘅高溫燒壞。進入低層大氣嗰陣機身擺平，同普通嘅飛機一樣滑翔，響常規跑道降落，機尾彈出減速傘用嚟減低飛行速度。
# 大衛芬查

2011年嘅大衛芬查
**大衛芬查**（**David Fincher**，出生名David Andrew Leo Fincher，1962年8月28號—）係一位美國導演同監製，特別係電影、劇集同埋MV方面。

## 作品

### 電影

* 1992：《異形3》（*Alien 3*）
* 1995：《七宗罪》（*Seven*）
* 1997：《心理遊戲》（*The Game*）
* 1999：《搏擊會》（*Fight Club*）
* 2002：《房不勝防》（*Panic Room*）
* 2007：《殺謎藏》（*Zodiac*）
* 2008：《奇幻逆緣》（*The Curious Case of Benjamin Button*）
* 2010：《社交網絡》（*The Social Network*）
* 2011：《龍紋身的女孩》（*The Girl with the Dragon Tattoo*）
* 2014：《失蹤罪》（*Gone Girl*）

### 劇集

* 2013年–依家：《紙牌屋》（*House of Cards*）——執導2集
* 2017年–依家：《破案神探》（*Mindhunter*）——執導4集